Mann og kvinne pågrepet etter væpnet ran på Oppegård
ARTIKKELEN ER OVER FIRE ÅR GAMMEL Da ble en ung kvinne (18) ble ranet med pistol av maskerte menn. Hun ble truet på livet og fratatt håndvesken sin. – De ble pågrepet i Søndre Buskerud på en privatadresse. Det er mann og en kvinne i slutten av tenårene. Han er polsk borger fra Buskerud, mens hun er fra Akershus/Oppegård, sier etterforskningsleder i Follo politidistrikt, Ove Furseth, til VG. Han beskriver pågripelsen tirsdag kveld som «helt udramatisk» og opplyser at de to har erkjent straffskyld i avhør. – De ble sporet opp etter videoovervåkning og samarbeid med publikum, sier Furseth. BAKGRUNN: Hadde håndvåpen og kom med drapstrusler De pågrepne er nå siktet for grovt ran eller medvirkning til dette. Grovt ran har en øvre strafferamme på 12 års fengsel. – Det tatt beslag i en softgun, som vi mener er gjerningsvåpenet, sier Furseth. To personer ble i etterkant av ranet etterlyst med bilde. Da trodde politiet at de dreide seg om en mann og en kvinne. Begge to er løslatt etter avhøret. Fornærmede i saken er varslet om pågripelsen, og det gjenstår kun noen tekniske undersøkelser før saken anses ferdig etterforsket, opplyser Follo-politiet.
To personer har erkjent det væpnede ranet av en ung kvinne (18) på Oppegård, som skjedde tirsdag i forrige uke.